作者:李珣
標題:菩薩蠻
內容:回塘風起波文細，刺桐花裡門斜閉。殘日照平蕪，征帆何處客，相見還相隔。不語欲魂銷，望中煙水遙。等閒將度三春景，簾垂碧砌參差影。曲檻日初斜，恨君容易處，又話瀟湘去。凝思倚屏山，淚流紅臉斑。隔簾微雨雙飛燕，砌花零落紅深淺。撚得寶箏調，楚天雲外路，動便經年去。香斷畫屏深，舊歡何處尋。